CELEX: 62007CA0157
Language: el
Date: 2008-10-23 00:00:00
Title: Υπόθεση C-157/07: Απόφαση του Δικαστηρίου (τέταρτο τμήμα) της 23ης Οκτωβρίου 2008 [αίτηση του Bundesfinanzhof (Γερμανία) για την έκδοση προδικαστικής αποφάσεως] — Finanzamt für Körperschaften III in Berlin κατά Krankenheim Ruhesitz am Wannsee-Seniorenheimstatt GmbH (Ελευθερία εγκαταστάσεως — Συμφωνία για τον Ευρωπαϊκό Οικονομικό Χώρο (EΟΧ) — Φορολογική νομοθεσία — Φορολογική μεταχείριση ζημιών που υπέστη επιχείρηση εγκατεστημένη μονίμως εντός κράτους μέλους του ΕΟΧ και ανήκουσα σε εταιρία, η καταστατική έδρα της οποίας βρίσκεται εντός κράτους μέλους της Ευρωπαϊκής Ενώσεως)

6.12.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 313/5
            
         Απόφαση του Δικαστηρίου (τέταρτο τμήμα) της 23ης Οκτωβρίου 2008 [αίτηση του Bundesfinanzhof (Γερμανία) για την έκδοση προδικαστικής αποφάσεως] — Finanzamt für Körperschaften III in Berlin κατά Krankenheim Ruhesitz am Wannsee-Seniorenheimstatt GmbH
   (Υπόθεση C-157/07) (1)
   
   (Ελευθερία εγκαταστάσεως - Συμφωνία για τον Ευρωπαϊκό Οικονομικό Χώρο (EΟΧ) - Φορολογική νομοθεσία - Φορολογική μεταχείριση ζημιών που υπέστη επιχείρηση εγκατεστημένη μονίμως εντός κράτους μέλους του ΕΟΧ και ανήκουσα σε εταιρία, η καταστατική έδρα της οποίας βρίσκεται εντός κράτους μέλους της Ευρωπαϊκής Ενώσεως)
   (2008/C 313/08)
   Γλώσσα διαδικασίας: η γερμανική
   Αιτούν δικαστήριο
   Bundesfinanzhof
   Διάδικοι στην υπόθεση της κύριας δίκης
   Finanzamt für Körperschaften III in Berlin
   κατά
   Krankenheim Ruhesitz am Wannsee-Seniorenheimstatt GmbH
   Αντικείμενο
   Αίτηση εκδόσεως προδικαστικής αποφάσεως — Bundesfinanzhof — Ερμηνεία του άρθρου 31 της Συμφωνίας για τον Ευρωπαϊκό Οικονομικό Χώρο (ΕΕ 1994, L 1, σ. 1) — Σύμβαση περί αποφυγής της διπλής φορολογίας που προβλέπει τη φορολόγηση των κερδών των μόνιμων επιχειρηματικών εγκαταστάσεων στο κράτος όπου είναι εγκατεστημένες — Έκπτωση των ζημιών της μόνιμης επιχειρηματικής εγκαταστάσεως από τα φορολογητέα κέρδη της μητρικής εταιρίας — Αδυναμία της μόνιμης επιχειρηματικής εγκαταστάσεως να μεταφέρει τις φορολογικές ζημίες της σε μεταγενέστερη χρήση — Συνυπολογισμός της συνολικής εκπτώσεως των ζημιών της μόνιμης επιχειρηματικής εγκαταστάσεως από το κράτος της μητρικής εταιρίας
   Διατακτικό
   Δεν προσκρούει στο άρθρο 31 της Συμφωνίας ΕΟΧ εθνικό φορολογικό καθεστώς το οποίο, αφού δέχεται τον συνυπολογισμό των ζημιών που υπέστη μόνιμη εγκατάσταση κείμενη εντός κράτους μέλους διαφορετικού από εκείνο όπου είναι εγκατεστημένη η εταιρία από την οποία εξαρτάται η ως άνω εγκατάσταση για τους σκοπούς του υπολογισμού του φόρου εισοδήματος της ως άνω εταιρίας, προβλέπει φορολογική επανένταξη των ως άνω ζημιών κατά τον χρόνο κατά τον οποίο η ανωτέρω μόνιμη εγκατάσταση προσπορίζεται κέρδη, οσάκις το κράτος όπου κείται η μόνιμη αυτή εγκατάσταση δεν χορηγεί κανένα δικαίωμα μεταφοράς των ζημιών που υπέστη μόνιμη εγκατάσταση ανήκουσα σε εταιρία εγκατεστημένη σε άλλο κράτος και οσάκις, δυνάμει συμβάσεως για την αποφυγή διπλής φορολογίας συναφθείσας μεταξύ των δύο ενδιαφερόμενων κρατών, τα εισοδήματα ενός τέτοιου σχήματος απαλλάσσονται της φορολογίας εντός του κράτους όπου η εταιρία από την οποία αυτό εξαρτάται έχει την έδρα της.
   
      (1)  ΕΕ C 129 της 9.6.2007.